Document ID: 32012D0306

NEUVOSTON PÄÄTÖS,
annettu 12 päivänä kesäkuuta 2012,
Euroopan yhteisön ja Mosambikin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan tekemisestä
(2012/306/EU)
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 6 kohdan a alakohdan kanssa,
ottaa huomioon Euroopan komission ehdotuksen,
ottaa huomioon Euroopan parlamentin hyväksynnän,
sekä katsoo seuraavaa:
(1)
Neuvosto hyväksyi 22 päivänä marraskuuta 2007 asetuksen (EY) N:o 1446/2007 Euroopan yhteisön ja Mosambikin tasavallan välisen kalastuskumppanuussopimuksen tekemisestä (1), jäljempänä ’sopimus’. Sopimukseen (2) oli liitetty pöytäkirja siinä määrättyjen kalastusmahdollisuuksien ja taloudellisen korvauksen vahvistamisesta. Pöytäkirjan voimassaolo päättyi 31 päivänä joulukuuta 2011.
(2)
Unioni on neuvotellut Mosambikin kanssa uuden pöytäkirjan Euroopan yhteisön ja Mosambikin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta, jäljempänä ’pöytäkirja’, joka antaa EU:n aluksille kalastusmahdollisuuksia Mosambikin suvereniteettiin tai lainkäyttövaltaan kalastuksen osalta kuuluvilla vesillä.
(3)
Neuvottelujen päätteeksi pöytäkirja parafoitiin 2 päivänä kesäkuuta 2011.
(4)
Pöytäkirja on allekirjoitettu ja sitä sovelletaan väliaikaisesti neuvoston päätöksen 2012/91/EU (3) mukaisesti.
(5)
Pöytäkirja olisi hyväksyttävä,
ON HYVÄKSYNYT TÄMÄN PÄÄTÖKSEN:
1 artikla
Hyväksytään unionin puolesta Euroopan yhteisön ja Mosambikin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehty pöytäkirja (4).
2 artikla
Neuvoston puheenjohtaja nimeää yhden tai useamman henkilön, jolla on oikeus tehdä unionin puolesta pöytäkirjan 16 artiklassa määrätty ilmoitus, jolla ilmaistaan unionin suostumus tulla tämän pöytäkirjan sitomaksi (5).
3 artikla
Tämä päätös tulee voimaan päivänä, jona se hyväksytään.
Tehty Luxemburgissa 12 päivänä kesäkuuta 2012.

Labels: 18
15
5
6